b'\n_START_ARTICLE_\nIII. legija Parthica\n_START_SECTION_\nUstanovitev\n_START_PARAGRAPH_\nIII. legija je bila skupaj s sestrskima I. in II. partsko legijo zbrana za napad na Partsko cesarstvo na skrajni vzhodni meji Rimskega cesarstva. Pohod je bil uspe\xc5\xa1en in rimska vojska je zavzela in izropala partsko prestolnico Ktezifon. III. legija je bila po zmagi name\xc5\xa1\xc4\x8dena v novoustanovljeni provinci Mezopotamiji. Njen glavni bazni tabor je bil v Reseni, njene glavne naloga pa varovanje glavnih cest in province same pred napadi Sasanidov.\n_START_SECTION_\nVojskovanje s Sasanidi\n_START_PARAGRAPH_\nV 3. stoletju se je III. partska legija udele\xc5\xbeila ve\xc4\x8d pohodov proti Sasanidom. \xc4\x8cetudi je zelo malo neposrednih dokazov o njenem delovanju, je o\xc4\x8ditno sodelovala v vojnah med obema rivalskima cesartvoma._NEWLINE_Prvi neodlo\xc4\x8den pohod je vodil cesar Karakala leta 217 in bil v njem ubit._NEWLINE_Leta 230 so rimsko provinco uspe\xc5\xa1no napadli Sasanidi in porazili III. legijo. Cesar Aleksander Sever je nato organiziral vojni pohod in v Mezopotamiji ponovno vzpostavil rimsko oblast._NEWLINE_Cesar Gordijan III. je leta 243 organiziral nov vojni pohod in zmagal v bitki pri Reseni. Naslednje leto je na pohodu umrl in njegov naslednik Filip Arabec, katerega polo\xc5\xbeaj je priznal tudi \xc5\xa0apur I., se je umaknil. Sasanidi so desegli veliko zmago leta 256, ko so premagali XV. legijo Apollinaris, zavzeli njeno trdnjavo Satalo in leta 258 oplenili Trapez. Cesar Valerijan je posku\xc5\xa1al povrniti izgubljena ozemlja, vendar je bil leta 260 pora\xc5\xbeen in ujet. Rimljani so prvi\xc4\x8d uspe\xc5\xa1no izzvali sasanidsko oblast pod vodstvom palmirskega cesarja Odenata (vladal 261-267) in drug\xc4\x8d pod poveljstvom cesarja Dioklecijana (vladal 284-305), ki je leta 298 sklenil mirovno pogodbo in vrnil Mezopotamijo pod rimsko oblast._NEWLINE_V zgodnjem 5. stoletju je bila III. legija verjeto \xc5\xa1e aktivna pod duksom Osroene. Njena baza je bia v Apatni, sedanjem Tell Fdyinu v Iraku. Zapisi v Notitii Dignitatum so pomanjkljivi, vendar omenjajo, da je bila legija nastanjena v Apatni, sicer pa III. legije na omenjajo na nobenem drugem mestu.'